[{"text_idx": "#000000", "text": "Monk: Abertawe'n 'benderfynol' er y si\u0308on am ei ddyfodol"}, {"text_idx": "#000001", "text": "Mae rheolwr Abertawe Garry Monk yn dweud fod y ti\u0302m yn \"benderfynol\" o \"wneud yn iawn\" am eu canlyniadau gwael diweddar cyn y ge\u0302m allweddol yn erbyn Bournemouth ddydd Sadwrn."}, {"text_idx": "#000002", "text": "Dim ond unwaith mae'r Elyrch wedi ennill yn eu naw ge\u0302m ddiwethaf, ac mae adroddiadau yn y wasg yn awgrymu fod dyfodol Monk yn y fantol."}, {"text_idx": "#000003", "text": "Ond mae'r rheolwr yn dweud fod y garfan yn \"unedig\" ac yn mynnu mai \"dylanwadau allanol\" sy'n gyfrifol am y si\u0308on am ei ddyfodol."}, {"text_idx": "#000004", "text": "\"Mae'n bwysig ein bod yn dangos ein undod, ein cymeriad a'n cryfder, ac mae hynny'n dod gen i a'r chwaraewyr,\" meddai Monk."}, {"text_idx": "#000005", "text": "\"Dyna'n union rydw i wedi'i weld yn y pythefnos ers ein ge\u0302m ddiwetha' yn erbyn Norwich."}, {"text_idx": "#000007", "text": "Mae gan Monk garfan lawn i ddewis ohoni ar gyfer y ge\u0302m gyntaf ers yr egwyl am gemau rhyngwladol, ac mae posib y bydd Leon Britton, Wayne Routledge ac Eder yn dychwelyd i'r unarddeg wrth iddyn nhw geisio esgyn yn y tabl."}, {"text_idx": "#000008", "text": "Ar y funud maen nhw'n y 14eg safle, gyda phum pwynt yn fwy na Bournemouth, sy'n 18ed."}, {"text_idx": "#000009", "text": "Mae cefnwr chwith Cymru ac Abertawe, Neil Taylor, yn dweud fod y chwaraewyr wedi bod yn \"gweithio'n galed\" ac eu bod yn barod i wynebu'r Cherries."}, {"text_idx": "#000010", "text": "Yn y Gwobrau Pe\u0302l-droed Asiaidd nos Iau, ble enillodd wobr Chwaraewr y Flwyddyn, dywedodd Taylor fod y garfan wedi \"ymarfer yn dda am ein bod ni'n gwybod ein bod rhaid ennill y penwythnos yma.\""}, {"text_idx": "#000011", "text": "Ond ychwanegodd fod y sefyllfa bresennol yn \"normal\" a nad ydi'r chwaraewyr wedi'u heffeithio gan y straeon am eu rheolwr."}, {"text_idx": "#000012", "text": "\"Mewn sefyllfa fel hyn, 'dyn ni'n gwneud be' 'dyn ni'n wneud fel arfer - cloi'n hunain fewn a chanolbwyntio ar be\u0302l-droed,\" meddai."}, {"text_idx": "#000023", "text": "Max Boyce yn 80: 'Un o'r bois'"}, {"text_idx": "#000027", "text": "Gareth Hughes: O wleidyddiaeth i arlunio"}]